JUMAL KÕNELEB
Tere jälle!
Tahame ka täna rääkida tervenemisest.
Sest see on paljudele võitlusväli ja on olnud seda ka meie jaoks.
See on vahel võitlus meie jaoks ka praegu.
Kuna see on võitlusväli, tähendab see, et oleme võitluses.
Me ei taha üldsegi öelda, et see on väga lihtne asi.
Sest seda see tõesti ei ole.
Tahame sellegipoolest julgustada.
Oleme võitlusele lisaks kogenud ka imelisi võite.
Need võidud on tulnud osaliselt sellest,
et oleme mõistnud teatud asju Jumala Sõnast.
Need tõed on aidanud meid, nii et saame võidukalt sõdida.
Esimene asi, mida on väga oluline mõista,
on see, et tervenemine kuulub meile.
Jeesus suri tõesti meie pattude pärast,
Ta tõesti kannatas,
aga Ta kandis ka kõik meie haigused.
Nii näitas Ta meile midagi.
Lunastöö ja see, et ta kandis selle kõik,
näitab, et see on Jumala tahe. See on osa lunastustööst.
Tema tahe on, et oleme ja püsime tervetena.
See tuleb kõige paremini esile Matteuse evangeeliumis 8:16-17
"Aga õhtu jõudes
toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged,"
See jätkub selgitusega, miks Ta seda tegi.
"...et läheks täide, mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
Mõistsin, et tervenemine kuulub mulle
ja mitte seetõttu, et ma olen nii hea inimene,
vaid tervenemine ja tervis kuuluvad mulle,
sest Jeesus on maksnud hinna kõikide mu haiguste eest,
et ma võiksin elada neist vabana.
Ta teeb seda sellepärast ja sellepärast saan ma ka olla vaba.
See annab mulle julguse, mõistmise ja vundamendi,
mis enam ei kõigu.
Ma ei mõtle enam kunagi, et pean seda haigust põdema,
sest võib-olla tahab Jumal mind selle haiguse kaudu õpetada.
Ükski selline asi ei või paika pidada, sest Ta võttis need kõik enese peale.
Need ei kuulu enam mulle.
Ilma seda mõistmata olen nagu tuules lendlev leht,
kes hõljub siia-sinna ning asjad tulevad ja lähevad,
haigused tulevad ja lähevad.
Kui ma seda mõistsin, sain vankumatu kindluse,
mille varal ma teadsin, et see pole Jumala tahe.
"Ent tõeliselt võttis ta enese peale meie haigused."
Aamen! "...ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Teda löödi, piinati ja murti.
See on nii imeline.
See on nii suur asi,
et kogu olemus väriseb selle tõe ja sõnumi ees.
Kirjast Heebrealastele 13:8 loeme,
et Jeesus Kristus on sama eile, täna ja igavesti.
Meil tasub selle üle mõelda.
Meil tasub võtta need sõnad ja mõelda nende üle,
ammutada neid sõnu ja mõtiskledes püüda mõista,
kuidas siin saab niimoodi kirjutatud olla?
Jeesus ei ole grammigi muutunud.
Tema isiksus on sama, Tema tahe on samasugune.
Tema ülesanne on sama. Täpselt samuti nagu toona.
Tema ülesanne, tohutu südamesoov ning igatsus kogu aeg päästa,
vabastada, lunastada, parandada ja aidata on samad.
Päästa ja tervendada samamoodi.
Aidata ja õnnistada täpselt samamoodi nagu siis.
Esimese Johannese kiri 1:5 "Ja see on sõnum,
mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
Mitte mingisugust pimedust.
Just see ongi evangeelium.
Imeline, vabastav ja orjusest vabastav rõõmusõnum.
Kui sa põed mõnda haigust, mis muudkui kestab ja kestab,
siis tean, et see on raske.
Väga lihtne on hakata mõtlema,
et äkki tahab Jumal selle kaudu midagi õpetada?
Miks see juhtus? Miks Jumal seda lubab?
Ja muid selliseid mõtteid.
Sellised mõtted ja olukorrad on valulikud.
Seepärast tahamegi rääkida sellest.
Mitte sellepärast, et see kõik on nii lihtne,
vaid sellepärast,
et tõde, mis vabastab ka nendest keerulistest olukordadest
ja mõtetest, on see:
Jeesus on sama eile, täna ja igavesti.
Võitluse keskelgi tahame kuulutada kõikidele -
Jeesus on sama eile, täna ja igavesti.
Ta on meie tervendaja. Oli siis ja on ka praegu.
Luuka evangeeliumis 6:19 öeldakse:
"Ja igaüks rahvast püüdis teda puudutada,
sest temast läks vägi välja ja parandas kõik."
See polnud selline vägi ega ole ka praegu selline,
mis tervendab huupi
või tervendab neid, kes parasjagu on Jumala armu all.
Ei. Me kõik oleme Jumala armu all. Jeesus on surnud me kõikide eest.
Ta on võtnud enese peale me kõikide haigused.
Seepärast vägi, mis ka täna toimib, tervendab kõiki.
Kas tead, kuidas seda on väga lihtne mõista?
Nii, et mõtled, et Jeesus ja arstid on sama poole peal.
Täpselt samamoodi nagu iga arst, põetaja ja haigla
tahavad teha kõik endast oleneva olemasolevate ressursside piires,
nõnda tahavad nad ka teha kõik tervendamiseks
ja abivahendi leidmiseks,.
Midagigi, kuni viimase hetkeni.
Arstid võitlevad meie aitamise nimel ja Jumal on täpselt samasugune.
Täiesti samasugune.
Täpselt nii on.
See on see vundament, mis on meid aidanud väga palju.
Pole vaja kahelda, sest Jumala tahe on üheselt mõistetav.
Teine asi, mida on väga tähtis mõista
ja mis aitab võidelda haiguste, gipiviiruste, hirmu ja muu vastu,
on see tõde,
et meile on antud vägi ja autoriteet kogu pimedusevägede vastu.
Kui inimene on haigestunud või autoõnnetuses viga saanud...
See ei pea üldse olema midagi ülivaimulikku,
aga sageli on haiguste taga ka pimeduseväed.
Seda tõestab kirjakoht Luuka evangeeliumis 13:16
"Kas siis teda, kes on Aabrahami tütar,
keda saatan, ennäe,
juba kaheksateist aastat on hoidnud ahelais,
ei oleks tohtinud sellest köidikust lahti päästa hingamispäeval?”
Jeesus tervendas naise,
kes oli olnud küürus juba kaheksateist aastat
ja Ta ei öelnud kordagi,
et see haigus pidi õpetama naisele alandlikkust.
Nüüd oli aeg teda ravida, sest ta oli alandlikkust õppinud.
Jeesus ütles otse:
"Saatan on teda sidunud, ennäe, juba kaheksateist aastat."
Mind julgustas see tohutult.
On ju igasuguseid muresid, vaevu ja pimedusejõudusid -
mida mina, väike inimene, selle kõigega peale hakkan?
Jeesus ütleb Luuka evangeeliumis 22:29 nii:
"Ja mina sean teile kuningriigi,
nõnda nagu minu Isa mulle on seadnud."
Meile on antud kuninga võim.
Võim mille tegemiseks?
Luuka evangeelium 9:1
"Kutsunud kokku need kaksteist, andis Jeesus neile väe ja meelevalla
kõigi kurjade vaimude üle ja meelevalla haigusi ravida."
Ta on andnud meile peale vabaduse, rõõmusõnumi evangeeliumi
ja igavese elu
ka meelevalla tallata vaenlase vägede üle
ja meelevalla kõigi kurjade vaimude üle.
Ja järgmises kirjakohas on veel ka nii kirjas:
"Vaata, ma olen andnud teile meelevalla
kõndida madude ja skorpionide peal ja vaenlase kogu väe peal
ja miski ei tee teile iial kahju."
Ma ei pea seega kartma haiguseid, või erinevaid gripihooaegu;
ma ei pea üldse vaenlast kartma ja võin julgelt haigustega võidelda.
Võin julgelt seista haigustele vastu.
Võin teada, et mul on meelevald kogu pimeduse üle.
Kui Jeesus räägib siin madudest ja skorpionidest,
siis Ta ei pea neid silmas füüsilisel kujul,
vaid kogu vaenlase toodud pimedust,
mis püüab masendada ja teha haigeks,
tehes ka muid masendavaid asju.
Kuid meil on meelevald.
Ma ütlen seda valjusti.
Meil on meelevald võidelda selle vastu.
See oli minu jaoks tähelepanuväärne asi.
Mõistsin, et ma ei pea seda rohkem taluma.
Ma võin sellele vastu hakata.
Jeesus andis mulle meelevalla seista selle vastu.
See toimib.
Need on jälle need tohutult suured sõnad.
Kuidas võib Jeesus öelda, et miski ei tee meile kahju?
Miski ei tee meile kahju
ja Ta on andnud meile väe ning võimu teha haigeid terveks.
Kuidas Ta võib sedasi öelda, kui ma samas olen haiguste räsida?
Ta ütleb seda keset me argipäeva.
Ta ütleb nii keset me väljakutseid ja keset seda elu tervikuna.
Kui uurime Jeesuse elu ja seda, mida Ta räägib,
siis märkame, et Ta on järjekindel.
Ta on koguaeg järjekindel.
Samamoodi nagu Pauluse kirjades on koguaeg järjekindel sõnum.
Evangeeliumi rõõmusõnum on järjekindel.
Valguse, rõõmu ja väe sõnum.
Efeslastele 5:8 ütleb:
"Sest varem te olite pimedus, nüüd aga olete valgus Issandas.
Käige nagu valguse lapsed."
Me oleme nüüd valguse lapsed, me oleme nüüd Jumala lapsed.
Koloslastele 1:13
"Tänades Teda, kes meid on päästnud,
kes meid on kiskunud välja pimeduse meelevallast
ja asetanud oma armsa Poja kuningriiki."
Me oleme seega erilisel võimuterritooriumil;
eluvaldkonnas Jeesuses Kristuses - Temaga koos, Tema valguses.
Asetatud sellesse nagu Paulus ütleb.
"...ja asetanud oma armsa Poja kuningriiki."
Me oleme valgus Issandas, me oleme valguse lapsed.
Piibel ja Uus Testament räägivad koguaeg valgusest,
kindlusest, kaitsest, meelevallast, autoriteedist
ja võidust.
Meie positsioon erineb sellest, mida oleme varem mõelnud.
Meie positsiooniks pole enam olla laastatavad.
Just nii.
Meie positsioon on olla kõigest sellest kõrgemal.
Kes saaks meid Kristuses veel lõhki kiskuda?
Me oleme Kristuses ja võime ka seetõttu öelda:
"Mulle on antud kuninglik meelevald astuda kogu vaenlase väe peale,
iga skorpioni ja mao peale.
Ja miski ei tee mulle iial kahju.
Jeesuse nimes on mul meelevald ja autoriteet.
Ma olen küll väike inimene, aga mul on Jeesuse nimi."
Piibel ütleb Jakoobuse kirjas 4:7 " Alistuge siis Jumalale!"
Oleme Jumala alamad ja järgime Jeesust.
Aga Ta ütleb ka: "Pange vastu kuradile."
Kui see sellega lõppekski, siis me muudkui võitleks.
Aga see ei lõppe sellega. Seal on edasi öeldud:
"Pange vastu kuradile, siis ta põgeneb teie juurest."
Piibel ütleb otse,
et kui seisad Kuradile vastu Püha Vaimu väes ja Jeesuse nimel,
siis Kurat põgeneb. Ta põgeneb.
Julgustavalt on kirjutatud ka 1 Peetruse kirjas 5:9
"Tema vastu seiske kindlalt usus."
Sa ei pea uskuma iseendasse. Pole vaja uskuda oma jõusse.
Sa võid uskuda sajaprotsendiliselt Jeesuse Kristuse nime väesse.
Kui käsid hingevaenlasel Jeesuse nimel taganeda,
siis ta taganeb.
Sa usud Jeesuse nime väesse ja selle nime vägi toimib.
Samas nimes tervendasid Peetrus ja Johannes jalutu, kes oli templi ees.
Nad käskisid tal tõusta Jeesuse Kristuse nimel.
Kõik juhtub Tema nimel ja Tema väes.
Tahame sind julgustada mõistma, et nagu Joy äsja ütles,
et me pole enam saamatud, viletsad, patused inimesed.
Me ei ole vaenlase räsida; masenduse, haiguse ja patu laastada,
kes ehk kuidagimoodi napilt tulevad eluga toime.
"Loodetavasti jõuame ühel päeval Taevasse."
Ei. See ei ole reaalsus, milesse meid on asetatud.
Me oleme kuninglik sugu ja Kuninga lapsed.
Me oleme Jumala lapsed.
Selles lapseõiguses on meil ka meelevald.
Meil on vägi ja meelevald käskida hingevaenlasel lahkuda.
Ja ta lahkubki.
Kui ma seda mõistsin ja õppisin,
olen sellest päevast peale olnud vaba gripist ja kõhutõbedest.
Võite ette kujutada, kuidas on koolis töötamisega.
Seal liigub igasuguseid viiruseid, kõhutõbesid, kõhulahtisust,
grippi ja viirushaiguseid.
Eelmine nädal oli jälle üks puhang,
Ometi olen ma nende 19 aasta jooksul
seisnud neile haigustele Jeesuse nimel vastu.
Mul on küll olnud teatud sümptomeid ja ma märkan seda küll,
kui me koolis on üks või teine haigus liikvel,
aga need sümptomid on kadunud, kui olen neile vastu seisnud.
Olen neile vastu seisnud ja pole neist välja teinud.
Ma pole võtnud neid vastu. Olen öelnud: "Ma ei võta neid vastu.
Ei mingit gripihooaega mulle Jeesuse nimel!
Tagane Jeesuse nimel!"
Ja need sümptomid taganevad.
Need lahkuvad ja ma saan elada vabana.
Ma võin käia tööl tervena.
Ja ma saan kuulutada tervenemist ka oma õpilastele ja kolleegidele.
Me saame käia vabaduses ja miski ei tee meile kahju.
Minu jaoks on olnud tähtis näha, et see tõesti toimib.
See on tohutu rõõm.
Efeslastele 2:4
"Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes.." Armu läbi te olete päästetud!
"...ning on meid koos temaga üles äratanud
ja asetanud taevasesse olukorda Kristuses Jeesuses."
Asetanud meid uuele positsioonile. Kõrgemale kõigist valitsustest.
Kõigist jõududest ja võimust, kõrgemale igast nimest.
Jeesuses Kristuses on meil autoriteet ja meelevald;
meid on asetatud taevasesse olukorda,
kõigest sellest kõrgemale.
Seda on vägev teada.
Me tahame kuulutada kahte asja.
Esiteks võid sa nüüd teada ja olla veendunud,
et Jeesus tahab alati tervendada.
Alati.
Ta tahab, et oleksid alati terve.
Teiseks on sulle antud meelevald seista alati vastu hingevaenlasele,
kui ta püüab sulle sisendada mõtteid haiguse kohta
või saata haigussümptomeid.
Sa võid talle julgelt vastu seista.
Kui seisad talle vastu Jeesuse nimel,
siis ta põgeneb su juurest.
Võib-olla mitte otsekohe,
aga kui seisad kindlana usus, siis ta põgeneb.
Nendest kahest asjast piisab. Sa ei vaja midagi muud.
Seda on oluline mõista.
Sa ei vaja mingit erilist võidmist, mingit erilist kutset või olukorda.
Sa ei vaja isegi olukorda, kus su usk on täiuslik.
Vajad ainult teadmist, et Jeesus tahab alati tervendada
ja kui sa seisad vaenlasele vastu, siis ta põgeneb su juurest.
Sellest piisab. See on toiminud.
Ma olen pidanud nendest tõdedest kinni
ja palvetanud mitmete haigete eest.
Piibel ütleb usklike kohta Markuse evangeeliumis 16:17
"Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
Ma olen hakanud täpselt nii tegema.
Ma palvetan haigete eest ja tahan sindki selleks julgustada.
Pane käed nende peale ja käsi haigusel lahkuda.
Sul on meelevald käskida sel lahkuda.
Kuuluta tervenemist Jeesuse nimel.
Võid uurida, mis haigusega on tegu ja lihtsalt käskida sel lahkuda.
Aga võid ka mitte uurida, sest Jumal teab, mis haigus on.
Tee lihtsalt nii, nagu Ta oma Sõnas ütleb.
Me paneme käed haigete peale
ja usume iga kord, et Jumal tervendab.
Piibel ütleb, et nad saavad terveks.
Me ei vaata sellele,
kas see juhtub kohe või nädala pärast.
Sellel pole vahet.
Me usume sellesse, mida Jumala Sõna ütleb.
Kui paneme käed haigete peale, siis nad saavad terveks.
Sõitleme haigust, käsime sel lahkuda Jeesuse nimel
ja siis lihtsalt usume ning hoiame sellest kinni,
et see inimene on nüüd terve.
Kui olen sedasi teinud,
siis ma ei vaata enam sellele, mis juhtub
või kas üldse juhtub midagi.
Sel pole vahet.
Mina pean kinni sellest, mida Jumala Sõna tõotab.
Palvetan ja käsin haigusel lahkuda.
Kuigi alguses ei näinud ma midagi, olen nüüd hakanud nägema.
Olen varem juba tunnistanud, et üks meie kooli õpetaja sai terveks
tõsisest halvatust põhjustanud haigusest.
Tema mees tervenes Parkinsoni tõvest ja taastub sellest.
Tal läheb koguaeg paremaks.
Üks tüdruk tervenes kõrvapõletikust,
poja põlv tervenes.
Ma lihtsalt palvetan ja panen käed nende peale.
Käsin haigusel lahkuda ja lihtsalt usun,
et Jumal teeb seda, mida Ta lubab teha.
See on lihtsalt nii ja ka sina võid nii teha.
Nüüd aga tahame palvetada.
Tänu Jeesus,
et saame Joyga kuulutada täielikku vabadust.
Tänu Jeesus, et Sina oled meie tervendaja.
Sinu haavade kaudu oleme kõik saanud terveks.
Tänu Jeesus, et sa oled kandnud kõik meie haigused
ja tänu Jeesus, et Sa oled sama. Sa tahad ka täna tervendada.
Ka praegusel hetkel ja igaühe, kes on haige.
Ma võtan Jeesuse nimel ära võimu igalt haiguselt ja igalt sümptomilt
ning käsin igal väikesel ja suurel valul ning haigussümptomil
lahkuda Jeesuse nimel.
Saatan, lahku kõikidest nüüd! Jeesuse nimel!
Tulgu vabadus kõikidele!
Just nii! Tänu, et vabadus tuleb kõikidele.
Me kõik saame olla vabad. Tänu, Issand!
Tänu Jeesus selle eest, mida Sa teed.
Tänu vabaduse ja tervise eest.
Tänu, et võime kõik vabalt hingata, olla vabad ja püsida terved.
Jeesuse nimel.
Tänu Jeesus, et oled andnud meile meelevalla
astuda kogu vaenlase väe peale ja miski ei tee meile kahju.
Aamen.
Vägev.
Oleme väga tänulikud, et saame olla osalised TV7 töös.
See on nii suur asi, mida TV7 teeb me kõikide heaks.
Me saame toita end Jumala Sõnaga lihtsalt nii,
et paneme televiisori mängima.
Võime valida sealt just neid saateid, mis sobivad just meile.
TV7 kanalil on imelisi erinevaid saateid
erinevatele usklikele
ja me võime nende seast valida.
Võime arhiivist valida just selle, mida me parasjagu vajame.
Jumal kasutab neid TV7 saateid koguaeg.
Inimesed saavad usklikeks, inimesed tervenevad,
inimesed vabanevad masendusest,
inimesed saavad abi ja julgustust oma argipäevas.
Võiksime kõik toetada TV7 tööd. Seda on väga lihtne teha.
Jan ütleb teile annetustelefoninumbri.
Kui soovid kohe toetada, helista numbrile 900 1777
Kõne maksab Eestis 7 eurot.
Võid kasutada ka TV7 kontonumbreid, mida näed peatselt ekraanil.
Kui soovid lisainfot Jani ja Joy ning nende teenimistöö kohta,
võid külastada meie kodulehekülge: www.kristillinenkoulu.org
Ole õnnistatud ja kohe eriliselt õnnistatud!
Ole terve Jeesuse nimel! Aamen.
TV7 annetustelefon: 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin